OpenLLM-France/wikimedia huggingface dataset:
# Herman Sörgel

Herman Sörgel (1885eko apirilaren 1a, Ratisbona, Bavaria - 1952ko abenduaren 25a, Munich, Mendebaldeko Alemania), alemaniar arkitekto bat izan zen.
Nagusiki, Atlantropa proiektuaren sortzailea izateagatik ezaguna da, Gibraltarko itsasartean urtegi bat jarriz kontinente berri bat sortzeko utopia.
* Datuak: Q64872
* Multimedia: Herman Sörgel / Q64872
# Herman (Wisconsin)

Herman Ameriketako Estatu Batuetako inkorporatutako herri bat da. Dodge konderrian kokatuta dago, Wisconsin estatuan. 1.135 biztanle ditu, 36,4 kilometro koadroko azaleran banatuta.

## Ikus, gainera

* Dodge konderrian

## Kanpo estekak

* Datuak: Q5739444
# Herman Hollerith

Herman Hollerith (Buffalo, AEB, 1860ko otsailaren 29a - Washington, AEB, 1929ko azaroaren 17a) Estatu Batuetako asmatzailea izan zen.

## Biografia

Gerora konputagailu elektronikoa izango zenaren aitzindari izan zen taulak egiteko makina bat asmatu zuen.
Ikasketak bukatu bezain laster, 1880an, Estatu Batuetako errolda egiteko lanetan hasi zen. Hamar urtez errolda-lanak automatizatzeko ahaleginetan aritu zen. 1890eko errolda lantzen hasterako, prestatua zuen orri zulatuak irakurri edo orriak zulatzeko makina elektriko bat, zuloen kokapenaren arabera kodetutako estatistika-datuak gorde eta lantzeko. Makina horrek arrakasta handia izan zuen Estatu Batuetan eta Europan, estatistika-lanetarako bereziki.
1896an kalkulu-makinak egiteko enpresa bat sortu zuen New Yorken, gerora, beste enpresa batzuekin bat eginik IBM (International Business Machines Corporation) izango zena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q192145
* Multimedia: Herman Hollerith / Q192145
# Herman Van Rompuy

Herman Van Rompuy (ˈɦɛrmɑn vɑn ˈrɔmpœy̆ ahoskatua; Etterbeek, Flandria, 1947ko urriaren 31 - ), Europar Batasuneko Kontseiluko lehen lehendakaria izan zen. Flandriako CD&V alderdi politikoko ordezkaria da. 2008ko abenduaren 30ean Belgikako lehen ministro izendatu zuten, Yves Letermek egun bat lehenago gobernu egonkor bat osatzeko gai izan ez zela eta kargua uztean.
2007ko uztailaren 12tik 2008ko abenduaren 30era Belgikako legebiltzarreko presidentea izan zen.
2009ko azaroaren 19an asteetako hautaketa prozesuaren ondoren, Europar Batasuneko kontseiluko lehendakari aukeratu zuten, Catherine Ashton kanpo harremanetarako ordezkari zuela.

## Erreferentziak

* ↑ Herman Van Rompuy izango da Europa Batasuneko aurreneko presidentea Berria egunkariko albistea.

## Kanpo estekak

* Datuak: Q12983
* Multimedia: Herman Van Rompuy / Q12983
# Herman (Nebraska)

Herman Nebraskako herri bat da. Washington konderrian kokatua dago. 2010ean 268 biztanle zituen, 0,37 kilometro koadrotan banatuta.

## Ikus, gainera

* Washington konderria

## Kanpo estekak

* Datuak: Q2013041
* Multimedia: Herman, Nebraska / Q2013041
# Herman II.a Suabiakoa

Herman II.a (1003ko maiatzaren 4an zendua) konradotar dinastiako aitoren semea izan zen, Alsaziako eta Suabiako dukea 997-1003 bitartean. 1002an, Oton III.a hil ondoan, Germaniako Erromatar Inperio Santuko koroa bereganatzeko borrokatu zen, baina ez zuen lortu.

## Ezkontzak eta seme-alabak

988an, Gerberga Borgoinakoarekin ezkondu zen. Bost seme-alaba izan zituzten:
* Matilde;
* Gisela, Konrado II.a Germaniako Erromatar Inperio Santukoarekin ezkondu zena;
* Herman, aitaren ondorengoa 1003tik aurrera; 1012an hil zen;
* Bertoldo (992–993);
* Beatriz (1025eko otsailaren 25aren ondoren zendua); Adalbero Eppensteingoarekin ezkondu zen.
Zuhaitz genealogikoa :
Conrad II, Duke of Carinthia
Bruno
Beatrice of Lorraine
Matilde Suabiakoa
Frederick III, Duke of Upper Lorraine
Sophie, Countess of Bar
Odo, Count of Wetterau
Adalbert II, Count of Ballenstedt
Konrado I.a Suabiakoa
Judith von Öhningen
Liudolf, Margrave of Frisia
Herman II.a Suabiakoa
Liudolf, Duke of Swabia
Gisela of Brunswick
Oto I.a
Reginlint
Ernest II
Eadgyth
Gisela Suabiakoa
Herman IV, Duke of Swabia
Herman III.a Suabiakoa
Henrike III.a Germaniako Erromatar Inperio Santukoa
Beatrix of Swabia
Matilda of Franconia
Beatrix Salian :

## Erreferentziak

* ↑ Swabia, Dukes. Lands, fmg.ac (Noiz kontsultatua: 2022-06-10).

## Kanpo estekak

* Datuak: Q715062
# Henry Morton Stanley

Sir Henry Morton Stanley (Denbigh, Gales, Britainia Handia 1841eko urtarrilaren 28a - Londres, Ingalaterra, Britainia Handia 1904ko maiatzaren 10a), jaiotza izenez John Rowlands, galestar kazetari eta esploratzailea izan zen. Afrikan zehar egindako esplorazio bidaiek eta David Livingstone aurkitu izanak ospe handia eman zioten. Topatu zuenean Livingstoneri esan omen zizkion hitzak askotan aipatzen dira: “Livingstone doktorea, ezta?”

## Biografia

Stanley Galesko Denbighen jaio zen, 1841eko urtarrilaren 28an. 1859an, Windermeer itsasontziko ontzimutil gisa, Liverpooletik New Orleansera joan zen. Hiri honetan Henry Hope Stanley izeneko merkatari batek semetzat hartu zuen. Geroago gazteak Stanley abizena hartu zuen. 1861ean Ameriketako Estatu Konfederatuen armadan sartu zen Ameriketako Estatu Batuetako Gerra Zibilean borrokatzeko eta AEBetako herritartasuna hartu zuen. Gerra amaitu zelarik kazetari lanetan hasi zen. 1868an New York Heraldeko berriemailea izan zen britainiar armadak Abisiniara egindako espedizioan.
1869an James Gordon Bennett New York Heraldeko editoreak David Livingstone misiolari eta esploratzailearen bila joateko agindu zion. Livingstone urte batzuk lehenago Afrika esploratzera joana zen eta ez zen haren berririk. Espedizioa Zanzibarretik abiatu zen, 1871eko martxoan. Livingstone azaroan atzeman zuten, Ujiji herrixkan, oso gaixo. 1872an Tanganyika lakuaren iparraldea elkarrekin esploratu zuten. Gero Stanley Britainia Handira itzuli zen baina Livingstone Afrikan gelditu zen.
1874tik 1877ra Daily Telegraph eta New York Herald egunkariek ordaindutako beste espedizio bat egin zuen Afrikara. Victoria eta Tanganyika lakuen inguruan nabigatu zuen eta Lualaba Kongo ibaiaren ibaiburua zela frogatu zuen. Espedizioa hasi zuten 356 lagunetatik 114 baino ez ziren amaierara iritsi.
1879 eta 1884 artean Belgikako Leopoldo II.ak Association internationale africaine elkartearentzat lan egiteko hartu zuen. Elkarte honen helburu humanitarioen atzean, ordea, Belgikako erregearen handinahia eta espansionismoa zegoen. Kongora itzulirik bolia eta kautxua atera ahal izateko burdinbidearen eraikuntza hasi zuen eta tribuetako buruzagiekin iruzurrezko hitzarmenak sinatu zituen.
Afrikan zehar egin zuen azken espedizioa (1888-1889) Mehmet Emin Bajá erreskatatzeko xedearekin antolatu zen. Emin Bajá Albert lakuaren ondoan kausitu zuten baino ez zuen erreskatatua izateko ez beharrik ez nahirik. Itzuleran Ruwenzori mendilerroa eta Edward lakua aurkitu zituen.

## Kanpo estekak

* zientzia.net: Livingstone doktorea, ezta?
* elpais.com: Iradier eta Stanley
* (Gaztelaniaz) ikuska.com: Henry Morton Stanley
* Datuak: Q171421
* Multimedia: Henry Morton Stanley / Q171421
# Henry Mintzberg

Henry Mintzberg (Montreal, 1939ko irailaren 2 - ) kanadar irakasle bat da, ezaguna erakundeetako kudeaketa eta antolakuntza aztertu eta horien hobekuntzarako teoriak eta ereduak taxutzeagatik. Antolaketaren ikuspuntu hierarkikoa gainditu eta erakundeen eskema berria proposatu zuen, erakundeeetan sei atal bereiziz: gailur estrategikoa, lerro hierarkikoa, eragiketa-zentroa, teknoestruktura, logistika eta ideologia. Lanaren zatiketaz gainera, koordinazioa garrantzitsutzat jotzen du, horretarako sei arlo hauek bereiziz: koordinazio informala, ikuskatze zuzena, lan-prozesuen estandarizazioa, emaitzen estandarizazioa, arauen estandarizazio eta kualifikazio eta prestakuntzaren estandarizazioa.
* Datuak: Q355277
* Multimedia: Henry Mintzberg / Q355277
# Henry Paget (Angleseyko I. markesa)

Henry Paget, Angleseyko I. markesa (Londres, 1768ko maiatzaren 17a - ibidem, 1854ko apirilaren 29a) britainiar militar eta politikaria izan zen.
Lord Paget deitu zioten 1784tik 1812ra eta Uxbridgeko kondea 1812tik 1815era. Carnarvon eta Milborne Port barrutietako diputatua izan ondoren, Flandriako Kanpainarekin parte hartu zuen eta, ondoren, John Mooreren armadako zalditeriaren buru izan zen Iberiar Penintsulako Gerran. Sahagungo batailan eta Benaventeko batailan nabarmendu zen, Frantziako Guardia Inperialaren zalditeria garaituz. Ehun Egunetan zalditeria astunaren karga Erlongo kondearen zutabearen kontra zuzendu zuen Waterlooko batailan. Guduan hanka baten zati bat galdu zuen kanoikada baten ondorioz.
Ondoren, Master-General of the Ordnance eta bi aldiz Irlandako lord-teniente izan zen.
* Datuak: Q335133
* Multimedia: Henry William Paget / Q335133
# Henry Morgan

Henry Morgan (galesez: Harri Morgan; c. 1635, Llanrumney – 1688ko abuztuaren 25a) Britainiar Itsas Gudarosteko ofiziala eta kortsario galestar bat izan zen, bereziki Karibe itsasoan burututako bere jarduerek ospe handia eman ziotelarik. Galesko kortsario ezagun eta arrakastatsuena izan zen, baita Espainiar Inperioaren eskualde hartako kostaldetan jarduten zuen itsaslapur edo pirata arriskutsuena ere.
1671n Panama konkistatu zuen, itsas armada indartsu baten buru. Konkista horrekin Espainiarekin sinatua zuen bake hitzarmena apurtu zen, eta atxilotu egin zuten. Karlos II.ak barkamena eman zion, eta Jamaikako gobernariorde izendatu zuen (1674-83).

## Erreferentziak

* ↑ Lur entziklopedietatik hartua.
* Datuak: Q215502
* Multimedia: Henry Morgan (privateer) / Q215502
# Henry Norris Russell

Henry Norris Russell (1877ko urriaren 25a - 1957ko otsailaren 18a), astronomo eta filosofo estatubatuar bat zen. Princetongo Unibertsitatean ikasi zuen, non Astronomia irakasle bihurtu zen 1905ean, eta, ondoren, 1911n, behatokiko zuzendari. Ejnar Hertzsprungekin batera baina modu independentean lan eginez, Hertzsprung-Russell diagrama garatu zuen 1910 inguruan. Filosofia errealistan edo errealismo kritiko deritzonean eginiko ekarpenengatik ere ezaguna da, benetako gertaerak erakustean eta errealismoaren teoria defendatzean oinarritzen zena. George Berkeley eta Immanuel Kanten ideien aurka zegoen, ideia hauek oso bitxiak iruditzen baitzitzaizkion.
1925ean, Rumford saria jaso zuen, izar erradiazioari buruzko bere lanengatik.

## Ohorezko sariak

Sariak
* Royal Astronomical Societyko urrezko domina (1921)
* Henry Darper domina (1922)
* Bruce domina (1925)
* Rumford saria (1925)
* Franklin domina (1934)
Eponimoak
* American Astronomical Societyko Henry Norris Russell Irakasle postua
* Ilargiko Russell kraterra
* Talka kraterra Martitzen.
* 1762 Russell asteroidea.
* Datuak: Q273159
* Multimedia: Henry Norris Russell / Q273159
# Hemicampinae

Hemicampinae Rhabdura subordenako Diplura ordenako eta Entognatha klaseko subfamilia bat da. Campodeidae osatzen duten bost azpifamilietako bat da.

## Generoak

* Hemicampa
* Tritocampa
* Datuak: Q12259019
* Espezieak: Hemicampinae
# Hemibungarus

Hemibungarus Elapidae familiaren barruko narrasti genero bat da. Asiako ekialdean bizi dira.

## Espezieak

Espezie kopuruaren inguruan deskribapen ezberdinak daude eta ADN ikerketek ez dute oraindik argitu arazoa. The Reptile Databaseren arabera, espezie bakarra dago:
* Hemibungarus calligaster (Wiegmann, 1835)
ITISen arabera beste 3 espezie hauek daude, baina The Reptile Databasek hauek Sinomicrurus generoaren barruan sartzen ditu:
* Hemibungarus hatori (Takahashi, 1930)
* Hemibungarus japonicus (Günther, 1868)
* Hemibungarus sauteri (Steindachner, 1913)

## Kanpo estekak

* Datuak: Q167084
* Multimedia: Hemibungarus / Q167084
* Espezieak: Hemibungarus
# Hemicampa

Hemicampa Rhabdura subordenako Diplura ordenako eta Entognatha klaseko genero bat da. Campodeidae osatzen duten Hemicampinae azpifamilian sailkatzen da.

## Ikus, gainera

* Diplura
* Datuak: Q10521037
* Espezieak: Hemicampa
# Holozefalo

Holozefaloek (Holocephali) Chondrichthyes arrain klasearen bi azpiklaseetako bat osatzen dute. Iraganean oso talde zabala izan zen, baina gaur egun ordena bat, Chimaeriformes (itsas katuaren ordena), eta 47 espezie inguru besterik ez dira.

## Taxonomia

* Paraselachimorpha† goiordena (parafiletikoa agian)
** Orodontiformes† ordena
** Petalodontiformes† ordena
** Helodontiformes† ordena
** Iniopterygiformes† ordena
** Deebeeriiformes† ordena
** Eugeneodontiformes† ordena
* Holocephalimorpha goiordena
** Psammodontiformes† ordena
** Copodontiformes† ordena
** Squalorajiformes† ordena
** Chondrenchelyiformes† ordena
** Menaspiformes† ordena
** Cochliodontiformes† ordena
** Chimaeriformes ordena (itsas katuak)
† iraungitako taxona

## Kanpo estekak

* Itsas katuak. Euskal Herriko natura, 50. zenbakia Euskomedia.org
* (Frantsesez) (Gaztelaniaz) (Ingelesez) Holocephali Système d'Information Taxonomique Intégré
* Datuak: Q149104
* Multimedia: Holocephali / Q149104
* Espezieak: Holocephali
# Holozoa

Holozoa izaki bizidunen talde bat da. Bere barnean animaliak eta gertuen dauden izaki bizidunak sartzen dira, baina ez fungiak (onddoak). Holozoa ere tunikatuen Distaplia generoaren antzinako izena zen.
Holozoaren barruan Animalia ez diren guztiak Choanozoa talde parafiletikoa osatzen dute.
* Datuak: Q1205110
* Espezieak: Holozoa
# Holozeniar egutegia

    «Holozeniar aroa» orriak hona dakar. Bestelako esanahiei buruzko orria hau da: «Holozeno»
Holozeniar egutegia edo Holozeniar aroa Anno Dominiri (AD) 10.000 urte gehitzen dituen egutegia da, lehendabiziko urtea Holozenoren hasieran kokatuz. Beraz, aurten, 2024, holozeniar aroko 12024 da. Egutegi hau 1993an Cesare Emilianik proposatu zuen.

## Bihurketa

| Gregoriotar urte | Holozeniar urte |
| K. a. 30000 | -20000 HA edo 20000 HA a. |
| K. a. 10001 | 0 HA |
| K. a. 10000 | 1 HA |
| K. a. 1 | 10000 HA |
| 1 AD | 10001 HA |
| 2024 AD | 12024 HA |
| 10000 AD | 20000 HA |

## Erreferentziak

* ↑ Cesare Emiliani, "Calendar Reform", Nature 366 (1993) 716.

## Kanpo estekak

* Datuak: Q723716
# Hilotz paregabe

Hilotz paregabea (jatorrizko frantsesez cadavre exquis) XX.mendeko hasieran abangoardiek, bereziki surrealistek, modan jarri zuten hitz-jokoa da. Horren bidez irudi literario batetik beste asko atera daitezke. Antza, jokoa garaiko mahai-jolas ezagun batean oinarritu zen. Hitz-jokoa taldeka egiten da: partaide bakoitzak paper batean gustuko zerbait idazten du eta aldamenekoari pasa baino lehen, idatzitako gehiena ezkutatzen du; amaieran horrelako sortutako konposizioa hilotz paregabea zen. Jokuak bariante asko ditu: norberak utz dezake esaldi amaiera bistan hurrengoak jarraitzeko; edota gauza bera marrazkien bidez egin daiteke.
Izenaren jatorria frantsesetik dator, lehen aldiz jokatu zenetik, 1925an; orduan sortutako lehenego testua horrela zion: «Le cadavre - exquis - boira - le vin - nouveau», hau da, "Hilotz paregabeak ardo berria edango du".
Robert Desnos, Paul Éluard, André Breton eta Tristan Tzara hitz-jokoaren hasierako parte-hartzaileak izan ziren.

## Erreferentziak

* ↑ http://archive.wikiwix.com/cache/?url=http%3A%2F%2Fwww.vivance.ch%2Fcadexquis%2Findex.php%3Furl%3Dcadavre_exquis_histoire

## Kanpo estekak

* (Frantsesez): Gorpu guztiz fina zineman.
* Datuak: Q691389
* Multimedia: Cadavre exquis / Q691389
# Hilozoismo

Hilozoismoa (greziarretik "hyle" ekaia edo materia eta "zoe" bizitza) Tales Miletokoak asmatutako ideiari dagokio. Filoso hau ohartu zen zenbait harri magnetikok burdina erakartzen zuela. Hauxe munduak indarra zuelako froga iruditu zitzaion, hots, ekaiak bizitza zuela.

## Kanpo estekak

* Hilozoismoa, Gizapedian.
# Hilpoltstein

Hilpoltstein Alemaniako hiri-udalerri bat da, Bavaria estatuan. Azken zentsuaren arabera 13.868 biztanle zituen, 89,72 kilometro koadroko azaleran.

## Kanpo estekak

* Datuak: Q521132
* Multimedia: Hilpoltstein / Q521132
# Hilscheid

Hilscheid Alemaniako udalerria da. Renania-Palatinatua estatuan kokatuta dago, [[Bernkastel-Wittlich (barrutia)|Bernkastel-Wittlich]] barrutian. 2014an 262 biztanle zituen 18,07 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q656372
* Multimedia: Hilscheid / Q656372
# Hilondura

Hilondura, kultura askotan, heriotzaren ondoren giza hondarrak denboran zehar deskonposiziorik gabe mantentzen duen zientzia eta artea da.

## Ikus, gainera

* Liofilizazio
* Momia

## Kanpo estekak

* Datuak: Q332997
* Multimedia: Embalming / Q332997
# Hilotz

Hilotza edo gorpua gorputz hila da, bereziki gizakiarena.
Gizakiak, antzinatik, gorputzak desagerrarazteko neurriak hartu zituen, normalean, lurrean zulatutako hilobi edo hobien bidez, non gorputza zizareen eta bakterioen eraginez deskonposatzen zen. Praktika alternatibo bat, jatorri zaharrekoa hau ere, errausketa da: ehorzketa edo errausketa-labeetan sua erabiliz gorputza ezabatzea.
Gorpuekiko erakarpen sexualari nekrofilia esaten zaio, eta kultura gehienetan sozialki onartezintzat jotzen da.

## Ikus, gainera

* Hilotz paregabea

## Erreferentziak

* ↑ Euskaltzaindia. Hilotz. in: Euskaltzaindiaren Hiztegia..
* ↑ Aranzadi Martínez, Juan. (2008). Introducción histórica a la Antropología del parentesco. Editorial Universitaria Ramón Areces, 331 or. ISBN 978-84-8004-713-5..
* Datuak: Q48422
* Multimedia: Human corpses / Q48422
# Hilondoko bizitza

Hilondoko bizitza filosofia, erlijio, mitologia eta fikzio batzuetan hil ondoren izaki bizidunen arimek duten existentziari eta hori garatzen den eremuari buruzko kontzeptua da. Beste mundua ere deitu izan zaio euskaraz.
Erlijio batzuetan, hilondoko bizitza batekoa edo bestelakoa izango da heriotzaren aurretik arimek izan duten bizitzaren arabera. Kristau teologian, zerua eta infernua bereizten dira heriotzaren ondorengo posibleetan.
Antzinako Greziarrentzat, hildakoak Hadesera joaten ziren hilobiratuak izaten baziren eta Karoni ordaindu ahal bazioten. Bestela, munduan geratuko ziren mamu bihurtuta harat-honat ibiltzen.

## Erreferentziak

* ↑ «Euskal lokuzioak sarean - Lokuzioaren fitxa» intza.armiarma.eus (Noiz kontsultatua: 2020-12-18).
* ↑ Arrieta Urtizberea, Agustin. (2009). Jakin (Jakin) (174) (Noiz kontsultatua: 2020-12-18).
* ↑ (Gaztelaniaz) Cartwright, Mark. «Hades» Enciclopedia de la Historia del Mundo (Noiz kontsultatua: 2023-09-06).

## Kanpo estekak

* Datuak: Q623282
* Multimedia: Afterlife / Q623282
# Hilondoko zutitze

Hilondoko zutitzea, hilondoko tentetzea edo hilondoko erekzioa hil osteko zakilaren erekzioa da; zehazkiago priapismo mota bat da, batez ere exekutatutako gizonezkoen hilotzetan ikusia, baina ororen gainetik urkamendian eraildako gizonen gorpuetan.

## Kanpo estekak

* Datuak: Q1887912
# Harry Potter eta Azkabango presoa

Harry Potter eta Azkabango presoa Harry Potter saileko hirugarren liburukia da.

## Istorioa

Oharra: Atal honek istorio osoa edo amaiera argitzen du.
Harryk bere adiskide diren Ron Weasley eta Hermione Grangerekin batera, hirugarren urte egingo du Hogwartsen. Baina azti eskolan, urduritasuna eta egonezina da nagusi, hiltzaile bihozgabe bat aske dabil eta. Azkaban kartzelako zaindariak, dementoreak, gaztelua zaintzen ari dira. Baina Harryk deskubritzen duenez, hiltzailea ez da erruduna, baizik bere osaba maitea. Oso lagun egiten dira eta mutikoak ezkutaleku on bat bilatzen dio inoiz ez harrapatua izateko.

## Zinema

* Harry Potter eta Azkabango presoa (filma) (2004)

## Kanpo estekak

* Datuak: Q47598
# Harry Potter eta Herioaren erlikiak - 2. zatia

Harry Potter eta Herioaren erlikiak - 2. zatia (ingelesez Harry Potter and the Deathly Hallows – Part 2) 2011ko David Yates ingeles zinema zuzendariak zuzendutako fantasiazko filma bat da. J. K. Rowling idazlearen Harry Potter eta Herioaren erlikiak eleberrian oinarritua dago, berez eleberri bakarra izan arren, honako honetan bi filme edo zatitan banatu zen, bata Harry Potter eta Herioaren erlikiak - 1. zatia eta bestea honako jarraipen hau da. Bai eleberriak nahiz bi film zati hauek Harry Potterri buruzko eleberri eta film sailaren amaiera izan ziren.
Daniel Radcliffe, Rupert Grint, Emma Watson, Helena Bonham Carter, Ralph Fiennes, Alan Rickman, Maggie Smith, Tom Felton, Jim Broadbent, Robbie Coltrane, Jason Isaacs, Helen McCrory, Bonnie Wright, Evanna Lynch, Matthew David Lewis, David Thewlis, Natalia Tena, Julie Walters, Mark Williams, Emma Thompson, Clémence Poésy eta Ciarán Hinds aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Hainbat hilabete Ingalaterran Horgurutzeen bila eta Heriojaleetatik ezkutatzen aritu ondoren, Harry Potter (Daniel Radcliffe), Ron Weasley (Rupert Grint) eta Hermione Granger (Emma Watson) adiskideak Hogwarts ikastetxeetara ailegatu eta bertan Lord Voldemorten (Ralph Fiennes) arimaren beste zati bat badagoela ohartuko dira, baina euren bilaketaren erdian Azken Borroka gauzatuko da, hartan, hainbat xehetasunen artean, gaztelu-ikastetxearen suntsiketa handia eta Lord Voldemorten behin-betiko porrota jazoko dira.

## Aktoreak

* Daniel Radcliffe: Harry Potter
* Rupert Grint: Ron Weasley
* Emma Watson: Hermione Granger
* Helena Bonham Carter: Bellatrix Lestrange
* Robbie Coltrane: Rubeus Hagrid
* Warwick Davis: Filius Flitwick
* Tom Felton: Draco Malfoy
* Ralph Fiennes: Lord Voldemort
* Michael Gambon: Albus Dumbledore
* John Hurt: Ollivander jauna
* Jason Isaacs: Lucius Malfoy
* Kelly Macdonald: Helena Ravenclaw
* Gary Oldman: Sirius Black
* Alan Rickman: Severus Snape
* Maggie Smith: Minerva McGonagall
* Natalia Tena: Nymphadora Tonks
* David Thewlis: Remus Lupin
* Julie Walters: Molly Weasley

## Ikus gainera

* Harry Potter eta Herioaren erlikiak

## Kanpo estekak

* Harry Potter eta Herioaren erlikiak - 2. zatia filmaren trailer edo iragarkia ikusgai. Youtube.com (Ingelesez)
* Harry Potter eta Herioaren erlikiak - 2. zatia' filmaren IMDBko fitxa irakurgai (Ingelesez)
* Filmaren webgunea (Ingelesez)
* Datuak: Q232009
* Multimedia: Harry Potter and the Deathly Hallows (film) / Q232009
# Harry Potter eta Fenixaren Ordena

Harry Potter eta Fenixaren Ordena Harry Potter saileko bosgarren liburukia da.

## Istorioa

Oharra: Atal honek istorio osoa edo amaiera argitzen du.
Harry Hogwartsera itzultzean dena aldatu da, Magiako ministerioak ez du onartzen Lord Voldemorten itzulera eta Harry eta Dumbledore gaizki ikusita daude. Ministerioak, Dolores Umbridge izendatzen du zuzendari Hogwartsen eta Harryri bizitza ezinezko bihurtzen dio. Hau dena konpontzeko Harry arte ilunen aurkako defentsa klaseak ematen hasten da.

## Zinema

* Harry Potter eta Fenixaren Ordena (filma) (2007)

## Kanpo estekak

* Datuak: Q80817